CELEX: 31999R0799
Language: lt
Date: 1999-04-16 00:00:00
Title: 1999 m. balandžio 16 d. Komisijos reglamentas (EB) Nr. 799/1999 dėl tam tikrų prekių klasifikavimo Kombinuotojoje nomenklatūroje

Svarbus teisinis pranešimas

|

31999R0799

Oficialusis leidinys L 102 , 17/04/1999 p. 0008 - 0010

		Komisijos reglamentas (EB) Nr. 799/19991999 m. balandžio 16 d.dėl tam tikrų prekių klasifikavimo Kombinuotojoje nomenklatūrojeEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros ir bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 2261/98 [2], ypač į jo 9 straipsnį,kadangi, siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;kadangi Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;kadangi laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;kadangi pripažįstama, kad, remiantis Tarybos reglamento (EEB) Nr. 2913/92, nustatančio Bendrijos muitinės kodeksą [3], 12 straipsnio 6 dalies nuostatomis, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šiuo reglamentu nustatytų teisių, turėtojas gali dar tris mėnesius ja remtis;kadangi šiame reglamente numatytos priemonės atitinka Muitinės kodekso komiteto Tarifų ir statistikos nomenklatūros skyriaus nuomonę,PRIĖMĖ ŠĮ REGLAMENTĄ:1 straipsnisŠio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.2 straipsnisRemiantis Reglamento (EEB) Nr. 2913/92 12 straipsnio 6 dalies nuostatomis, valstybių narių muitinių išduota privalomąja tarifine informacija, kuri neatitinka šiuo reglamentu nustatytų teisių, dar galima remtis tris mėnesius.3 straipsnisŠis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1999 m. balandžio 16 d.Komisijos varduMario MontiKomisijos narys[1] OL L 256, 1987 9 7, p. 1.[2] OL L 292, 1998 10 30, p. 1.[3] OL L 302, 1992 10 19, p. 1.--------------------------------------------------PRIEDAS+++++ TIFF ++++++++++ TIFF +++++ABPrekių aprašymas | Klasifikavimas KN kodas | Motyvai |(1) | (2) | (3) |1.Sudėtinis aparatas, kurį sudaro šios viename korpuse sumontuotos sudedamosios dalys:telefonas,skaitmeninis telefono atsakiklis,modemas (33,6 Kbps),centrinio procesoriaus blokas su 48 MHz procesoriumi, 4 MB pastoviąja atmintine (ROM) (ne daugiau 12 MB) ir 4 MB dinamine laisvosios kreipties atmintine (DRAM) (ne daugiau 32 MB),spalvotas displėjus (8" 640 × 480 VGA su jutikliniu ekranu),klaviatūra su pelės klavišu,sąsajos: POTS (2), ISDN, Ethernet, nuoseklusis ir lygiagretusis prievadas.Aparatas atlieka tokias funkcijas: telefono ryšio, telefono atsakiklio, elektroninių pranešimų (pvz., faksų ir elektroninio pašto) siuntimo ir priėmimo per telefono liniją, interneto prieigos, įvairios programinės įrangos (telefonų knygos, teksto apdorojimo, kalendoriaus) vykdymo.Žr. paveikslėlį A. | 85175090 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba, 84 skirsnio 5 pastabos E punktu bei KN kodus 8517, 851750 ir 85175090 atitinkančiais prekių aprašymais. Pagrindinė sudėtinio aparato funkcija yra laidinis telefono ryšys. Kadangi nė viena iš dviejų pagrindinių sudedamųjų dalių (telefonas ir telekomunikacijos aparatas, naudojamas skaitmeninių linijų sistemose) nesuteikia gaminiui esminio požymio, subpozicijų lygmenyje taikomas 3 bendrosios Kombinuotosios nomenklatūros aiškinimo taisyklės c punktas. |2.Nauja keturratė transporto priemonė su 928 cm3 dyzeliniu varikliu, bendroji transporto priemonės masė maždaug 1800 kg, apytiksliai matmenys — 2,7 m (ilgis) × 1,4 m (plotis). Transporto priemonė turi su atvirą kabiną su suolelio pavidalo sėdyne 2 asmenims (įskaitant vairuotoją) bei atvirą maždaug 1,2 m (ilgis) × 1,4 m (plotis) dydžio krovinių sekciją.Jos krovumas maždaug 900 kg. Krovinių sekcija išverčiama naudojant hidraulinį mechanizmą. Transporto priemonė turi priekabų vilkimo įtaisą ir įsibėgėjimui skirtą papildomą pavarą. Žmonėms joje skirta mažiau vietos nei kroviniams.Žr. paveikslėlį B. | 87042191 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8704, 870421 ir 87042191 atitinkančiais prekių aprašymais. Transporto priemonė iš esmės nėra skirta kitai transporto priemonei, įrenginiui arba kroviniui vilkti arba stumti, todėl ji neatitinka 87 skirsnio 2 pastabos reikalavimų. Ji iš esmės nėra skirta ir žmonėms vežti. Taip pat ji nėra ir savivartis (žr. Suderintos sistemos paaiškinimų 870410 subpozicijos paaiškinimus). |--------------------------------------------------